కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
వరుణ్ సందేశ్ ఔట్.. రూ. 20లక్షలు వద్దని బిగ్ బాస్ నుండి బయటకు
105 రోజుల పాటు జరిగిన బిగ్ బాస్ సీజన్ 3 విజేతను ప్రకటించేందుకు  సమయం ఆసన్నమైంది. ఫైనల్‌కి శ్రీముఖి, రాహుల్, వరుణ్, బాబా భాస్కర్, అలీలు వెళ్లగా అలీ ఎలిమినేట్ అయ్యి ఐదో స్థానంతో సరిపెట్టుకోగా.. వరుణ్ సందేశ్ ఎలిమినేట్ అయ్యి నాలుగో స్థానంలో నిలిచారు.
Samayam Telugu | Updated:
Nov 3, 2019, 08:29PM IST
వరుణ్ సందేశ్
బిగ్ బాస్ సీజన్‌‌లో ఫినాలే రంజుగా సాగుతోంది. సాయత్రం 6 గంటల నుండి స్టార్ మాలో ప్రసారమవుతున్న ఈ షోలో తారల తళుకులతో పాటు సెలబ్రిటీల పెర్ఫామెన్స్‌తో బిగ్ బాస్ హౌస్‌ను హోరెత్తిస్తున్నారు. ఇక ఫైనల్‌లో ఉన్న ఐదుగురిలో ఒక్కొక్కరుగా ఎలిమినేట్ అవుతున్నారు మొదటిగా ఫైనల్‌లో అలీ, రాహుల్, వరుణ్, శ్రీముఖి, బాబా భాస్కర్‌లలో అలీ ఎలిమినేట్ అయ్యి ఐదోస్థానంలో సరిపెట్టుకోగా.. వరుణ్ సందేశ్ ఎలిమినేట్ అయ్యి నాలుగో స్థానంతో సరిపెట్టుకున్నారు.
ఎలిమినేషన్ ప్రాసెస్ ఇంట్రస్టింగ్..
ఇక ఫైనల్‌కి చేరిన ఐదుగురు కంటెస్టెంట్స్‌లో అలీ రెజా ఎలిమినేట్ అయ్యి ఐదో స్థానంతో సరిపెట్టుకున్నారు. ఇక మిగిలిన నలుగురు వరుణ్, బాబా భాస్కర్, శ్రీముఖి, రాహుల్‌లో మరో కంటెస్టెంట్‌ను ఎలిమినేట్ చేయడానికి హీరో శ్రీకాంత్‌ను రంగంలోకి దింపారు నాగార్జున.
మొదట బిగ్ బాస్ స్టేజ్ మీదికి వచ్చి షూటింగ్ అయినా మానేస్తా కాని బిగ్ బాస్ షో చూడటం మాననని అన్నారు శ్రీముఖి. ఈ సీజన్‌లో నాకు పునర్నవి అంటే ఇష్టం అని చెప్పారు. అనంతరం హోస్ట్ నాగార్జున.. హౌస్‌లో ఉన్న నలుగురిలో ఒకర్ని ఎలిమినేట్ చేయడం కోసం శ్రీకాంత్‌ని బిగ్ బాస్ హౌస్‌లోకి పంపించారు. ఇందులో కోసం ప్లాన్ ఎ, బి, సి‌లు ప్రతిపాదించారు.
ప్లాన్ ఎ.. పది లక్షలు..
శ్రీకాంత్ రూ. 10 లక్షల సూట్ కేసుతో బిగ్ బాస్ హౌస్‌కి వెళ్లారు. హౌస్‌లో ఉన్న నలుగురిలో ఒకరు ఈ పది లక్షల సూట్ కేస్ తీసుకుని బయటకు వెళ్లిపోవచ్చిన బంపర్ ఆఫర్ ఇచ్చారు. అయితే శ్రీముఖి, వరుణ్, బాబా భాస్కర్, రాహుల్‌లు ఎవరూ వెనక్కి తగ్గలేదు.
ప్లాన్ బి.. మరో 10 లక్షలు
ప్లాన్ ఎ వర్కౌట్ కాకపోవడంతో ప్లాన్ బి ప్రవేశపెట్టారు. దీన్ని ప్రకారం మరో 10 లక్షల ఆఫర్ ఇచ్చారు. మరో సూట్ కేసుని తీసుకువచ్చి మొత్తం రూ. 20 లక్షలు ఉన్నాయని వీటిని తీసుకుని ఇప్పుడు డ్రాప్ కావొచ్చని మరో ఆఫర్ ఇచ్చారు. అయినప్పటికీ ఈ నలుగురు వెనక్కి తగ్గలేదు.
ప్లాన్ సి.. రంగంలోకి కేథరిన్
ప్లాన్ సి ప్రవేశపెట్టడం కోసం బిగ్ బాస్ హౌస్‌లోకి వచ్చింది కేథరిన్. ఆమెకు ఒక కవర్ ఇచ్చి ఆ కవర్‌లో ఒక పేరు ఉంటుందని ఆ పేరును చదవాలని కోరడంతో ఆ కవర్‌ను హీరో శ్రీకాంత్‌కి అందించి మరింత ఉత్కంఠకు గురి చేసింది కేథరిన్. ఫైనల్‌గా ఆ కవర్‌లో వరుణ్ సందేశ్ పేరు ఉండటంతో అతన్ని తీసుకుని బిగ్ బాస్ స్టేజ్ మీదికి వచ్చేశారు శ్రీకాంత్, కేథరిన్‌లు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.